open-index/open-wikipedia-markdown huggingface dataset:
Milan Malinovsky

**Milan Malinovský** (* 14. august 1976, Bratislava) je slovenský skladateľ, textár, spevák a herec. Vyštudoval Štátne konzervatórium v Bratislave a Divadelnú fakultu JAMU v Brne.

## Dielo
* Muzikál *Takmer pyšná princezná* (autor hudby, textov, spoluautor námetu, muzikál uvádza ''Divadlo bez masky'')
* muzikál *Palica, von z vreca!* (autor hudby a textov piesní, muzikál uvádza Bratislavské bábkové divadlo)
* muzikál *Rent* (preklad svetoznámeho amerického muzikálu do slovenčiny a do češtiny)
* muzikál *FAME jr.* (překlad světoznámého amerického muzikálu do češtiny)
* muzikál *Princezná v myšacom kožúšku* (autor hudby, textov a scenára)
* muzikál *Trick Trejsy* (autor textov piesní *Nič nie je isté* a *S pravdou von*)

## Hudba
* Nela Pocisková: "Len tak za mnou príď" (autor hudby a textu).
* 4 Tenoři: "Vzlétnu jak Fénix" (autor českého rebásnenia piesne "Rise Like A Phoenix" od Conchita Wurst ).
* 4 Tenoři: "Jen díky snům" (autor českého prebásnenia piesne "A Million Dreams" z hudobného filmu The Greatest Showman ).
* Šárka Vaňková: "Křídla" (duet s Milanom Malinovským, autor hudby a textu).
* Mirka Partlová: "Vždy budeš môj" (autor hudby a textu).
* Mirka Partlová: "Sen ti dá nádej" – titulná pieseň televíznej rozprávky Slovenská televízia a rozhlas *"Orest z rodu čarodejníkov"*, v ktorom hlavnú postavu stvárnil Patrik Vyskočil.
* Norbert Peticzky a Mirka Partlová: "Pôjde, čo nejde" (autor hudby a textu).
* V roku 2023 so svojím sólo programom vystúpil na festivaloch Colours of Ostrava, Votvírák a FM City Fest
* V roku 2023 vydal s debutový album s názvom Brázdy, který vyprodukoval Ondřej Škoch.
* Súťažil v semifinále autorsko-interpretačnej súťaže CocaCola Popstar.
* Je autorom koncertného projektu *MINIMALINIZMUS*, v kterom Mirka Partlová a Matej Koreň spievali jeho piesne.

## Divadlo
* Michal v muzikáli *Děti ráje 2* (Carousel productions).
* Čusbus v muzikáli *Děti ráje 2* (Carousel productions).
* Otec Winter v muzikáli *Robinson Crusoe* (Divadlo Na Maninách, Praha).
* Otec Honzu v muzikáli *Čas růží* (Hudební divadlo Karlín, Praha).
* Eddie Ryan v muzikáli *Funny Girl* (Divadlo F.X. Šaldy, Liberec).
* Gróf Kapulet v muzikáli *Romeo a Julie* autora Gérarda Presgurvice.
* Juraj Jánošík v predstavení *"Na skle maľované"* (Nová scéna Bratislava).
* Perčík v muzikáli *[[Fidlikant na streche]]* (Nová scéna Bratislava).
* Frank-N-Furter v muzikáli *"[[Rocky Horror Show]]"* (Divadlo Aréna, Bratislava).
a dalšie.

## Televízia
* Účinkoval ako obhajca v seriáli TV Barrandov *[[Soudkyně Barbara]]*.
* Hral hlavnú postavu v dennom seriáli TV JOJ *[[Ochrancovia]]*.
* Hral hlavnú postavu v dennom krimi seriáli TV Markíza *[[V mene zákona (slovenský seriál)|V mene zákona]]*.
* Účinkoval v seriáloch Panelák, Susedské prípady, Detektív Kripta
a dalšie.

Kategória:Slovenskí speváci
Kategória:Slovenskí televízni herci
Kategória:Absolventi konzervatórií na Slovensku
Kategória:Absolventi Janáčkovej akadémie múzických umení
Kategória:Osobnosti z Bratislavy
Náhla brušná príhoda

**Náhla brušná príhoda** (NPB; iné názvy: **akútna brušná príhoda, akútne brucho, akútny abdomen**) je náhla, silná bolesť brucha trvajúca menej ako 6 hodín. Je charakterizovaná rýchlym (náhlym) začiatkom spravidla za plného zdravia pacienta a rýchlym priebehom. Pri oneskorenej alebo nesprávnej liečbe ohrozuje pacienta závažným poškodením zdravia, prípadne hrozí smrť. Z toho plynie potreba rýchleho stanovenia správnej diagnózy, na základe ktorej sa neodkladne uskutočnia potrebné liečebné opatrenia - v ich rámci veľmi často operačné riešenie príčiny NPB a/alebo jej dôsledkov.

## Rozdelenie
Delenie NPB je etiologické (podľa vyvolávajúcej príčiny) na:
*neúrazové NPB
**zápalové NPB (príčinou NPB je zápal)
***zápal ohraničený na jeden orgán brušnej dutiny
***s prechodom na blízke okolie (napr. ohraničený zápal pobrušnice)
***s rozšírením zápalu na celú peritoneálnu dutinu (napr. difúzny zápal pobrušnice)
**ileózne NPB (príčinou NPB je črevná nepriechodnosť)
***mechanický ileus 
****obturačný (jednoduchý mechanický)
****strangulačný (volvulus, inkarcerácia hernie, invaginácia)
***neurogénny ileus - paralytický, spastický
***cievny ileus
**krvácanie do tráviacej rúry
***krvácanie z "horného" tráviaceho traktu (pažerák, žalúdok, dvanástnik)
***krvácanie z "dolného" tráviaceho traktu (tračník, lačník, hrubé črevo, konečník)
*úrazové NPB
**zatvorené
**penetrujúce (otvorené)

## Referencie
*Lohnert J. a kol., Učebnica chirurgie pre záchranárov, UKF Nitra 2008, ISBN 978-80-8094-356-1

Kategória:Urgentné stavy
Beck (priezvisko)

**Beck** je nemecké a anglické priezvisko. V nemčine je odvodené od nárečového výrazu pre pekára, v angličtine zo slova označujúceho potok.

Na Slovensku je najčastejšie v Poprade, Komárne a Iliašovciach (okres Spišská Nová Ves). V Česku je najrozšírenejšie v mestách Praha, Olomouc a Ústí nad Labem.

## Známi nositelia
Pozri v článku Beck.

## Pozri aj
* Bek (priezvisko)

Kategória:Nemecké priezviská
Kategória:Anglické priezviská
Kategória:Priezviská v Česku
Kategória:Priezviská v Dánsku
Kategória:Priezviská v Kanade
Kategória:Priezviská v Maďarsku
Kategória:Priezviská v Nemecku
Kategória:Priezviská v Poľsku
Kategória:Priezviská v Rakúsku
Kategória:Priezviská na Slovensku
Kategória:Priezviská v Spojenom kráľovstve
Kategória:Priezviská vo Švajčiarsku
Kategória:Priezviská v USA
Hypocentrum

**Hypocentrum** môže byť:
*v seizmológii: ťažisko ohniska zemetrasenia alebo celé ohnisko zemetrasenia, pozri pod ohnisko zemetrasenia
*v zoológii: časť stavca primitívnejších stavovcov, synonymum: intercentrum, pozri hypocentrum (stavec)
*hypotekárne centrum

## Poznámka
V zahraničných (anglických, čiastočne nemeckých, ruských a pod.) textoch z oblasti vojenstva a pod. ekvivalent výrazu hypocentrum v príslušnom jazyku (napr. hypocenter v angličtine) znamená aj:
*epicentrum (najmä jadrového) výbuchu, pozri epicentrum (výbuch) 
*zriedkavo: bod výbuchu, synonymá: centrum výbuchu, bod detonácie, pozri centrum výbuchu

## Referencie
Takbír

[thumb|[Moslim zdvíha svoje ruky aby recitoval takbír počas modlitby]]
**Takbír** () znamená po arabsky *glorifikácia* (Alaha) , najčastejšie vo význame „vyslovenie (frázy) Alláhu akbar“ (). *Alláhu akbar* znamená „Boh je najväčší“ (často nepresne „Boh je veľký“). Fráza sa používa ako neformálne vyjadrenie viery, ale aj ako formálna súčasť azánu alebo modlitby.

## Definícia a gramatika
Samotný termín *takbír* je slovesné podstatné meno vytvorené z trojpísmenového koreňa slova k-b-r (veľký), presnejšie zo  slovesa II. kmeňa *kabbara*. *Alláhu* je nominatív mena Alláh a slovo *akbar* (najväčší) je elatív (3. stupeň) prídavného mena *kabír* (veľký).
 
## Použitie
Túto frázu moslimovia recitujú v rôznych situáciach - napríklad keď sú šťastní, alebo keď chcú vyjadriť súhlas, keď chcú velebiť kazateľa, počas boja, ale aj v okamihoch extrémneho stresu alebo eufórie.

Fráza sa prednáša buď v každej fáze povinných modlitieb, ktoré sa vykonávajú päťkrát denne ako aj v osobných modlitbách, vykonávaných z vlastnej vôle . Rovnako moslimské zvolávanie k modlitbe a  začiatok modlitby obsahujú túto frázu, ktorú možno počuť v mestách po celom moslimskom svete.

V islamskom svete často namiesto potlesku niekto zvolá „takbír“ a dav odpovie zborovo „Alláhu akbar“.
## Motto
Takbír sa často používa ako motto na vlajkách v islamskom svete.

Flag of Iraq.svg|Vlajka Iraku


Kategória:Islam
Arne

**Arne** môže byť

* mužské meno, pozri Arne (prvé meno)
* priezvisko
** Thomas Arne (1710 – 1778), anglický hudobný skladateľ
** Michael Arne (1740 – 1786), anglický hudobný skladateľ, syn Thomasa
* postava z gréckej mytológie, pozri Arné (mytológia)
* humanoidný robot, pozri Arne (robot)
* sídlo v Anglicku v grófstve Dorset, pozri Arne (Dorset)
* planétka 959 Arne
Beck

**Beck** môže byť:

* hudobník USA (* 1970), pozri Beck (hudobník)
* priezvisko, pozri Beck (priezvisko)
** Aaron Temkin Beck (* 1921), psychiater USA
** Adam Beck (1857 – 1925), kanadský politik
** András Beck (1911 – 1985), maďarský sochár
** Andreas Beck, viacero osôb
** Claude Beck (1894 – 1871), lekár a vynálezca USA
** C. C. Beck (1910 – 1989), výtvarník USA
** Conrad Beck (1901 – 1989), švajčiarsky hudobný skladateľ
** Corey Beck (* 1971), basketbalista USA
** Don Beck (* 1937), futurológ USA
** Franz Ignaz Beck (1734 – 1809), nemecký hudobný skladateľ
** Hans-Georg Beck (19101999), nemecký byzantológ
** Harry Beck (1901 – 1979), anglický futbalista
** Jakob Sigismund Beck (1761 – 1840), nemecký filozof
** Jeff Beck (1944 – 2023), anglický gitarista
** John Beck, viacero osôb
** Józef Beck (1894 – 1944), poľský politik
** József Beck (1952), maďarský matematik
** Kent Beck (* 1961), programátor USA
** Karol Beck (* 1982), slovenský tenista
** Kurt Beck (* 1949), nemecký politik
** Ludwig Beck (1880 – 1944), nemecký generál
** Michael Beck (* 1949), herec USA
** Mikkel Beck (* 1973), dánsky futbalista
** Tom Beck (* 1978), nemecký spevák a herec
** Ulrich Beck (1944 – 2015), nemecký sociológ
** Annika Becková (* 1994), nemecká tenistka
** Janka Guzová-Becková (1917 - 1993), slovenská speváčka ľudových piesní
** Martina Becková (* 1979), nemecká biatlonistka
** Robin Becková (* 1954), speváčka USA

## Pozri aj
* Bek
* Beckov
Kovačica (mesto)

**Kovačica** () je mesto v Srbsku, v pokrajine Vojvodina, neďaleko sútoku riek Tisy a Dunaja. Novú osadu Kovačica založili v roku 1802 Slováci a v roku 2022 mala 5398 obyvateľov, kým celý okres Kovačice 21178 obyvateľov.

## Poloha

Obec Kovačica katastrálnym územím hraničí s dedinami Uzdin (11 km od Kovačice),  Padina (8 km), Crepaja (10 km), Debeljača (5 km) a Idvor (14 km). Do okresu patria ešte dediny Putnikovo a Sámoš.  

* severný bod: 45° 9´ 20´´ severnej zemepisnej šírky
* južný bod: 45° 4´ 50´´ severnej zemepisnej šírky
* západný bod: 20° 36´ 10´´ východnej zemepisnej šírky.
* východný bod: 20° 43´ 40´´ východnej zemepisnej šírky. 

Celková plocha územia obce Kovačica je 401,5 ha, s najnižšou nadmorskou výškou 81 m a najvyššou 

## Dejiny
Prvý písomný doklad o tomto území je z roku 1458 ako Kovašdinc, keď sa Peter Sydo a jeho synovia odvrátili od Jána Huňadyho a spolu so Srbmi zápasili proti nemu. Za zradu si kráľ Matej privlastnil toto územie spolu s Kovačicou.

Z historického hľadiska je pre Kovačicu významný rok 1784, keď bol zaznamenaný príchod prvých Slovákov na Dolnú zem. Obec založili obyvatelia, pôvodom Slováci, s povolením od vrchnosti uhorského štátu. Keďže obec patrila vtedy ešte Uhorsku, bola pomenovaná po Jozefovi Antalovi – veľkom uhorskom princovi – a volala sa Antalfalva.

## Obyvateľstvo
V Kovačici žije podľa sčítania v roku 2022 4 130 obyvateľov slovenskej národnosti, čo predstavuje 76.51 % populácie. Samotný okres obýva 8 676 (40.97 %) Slovákov, 7 249 (34.23 %) Srbov a 1 597 (7.54 %) Maďarov.

## Partnerské mestá
*  Banská Bystrica, Slovensko

## Iné projekty

## Externé odkazy
* Kovačica, oficiálne stránky – kovacica.org
* Vytvarné umenie vojvodinských Slovákov – vojvodinaslovakart.com 

Kategória:Obce v Srbsku
Kategória:Sídla Slovákov v Srbsku
Kleomenes III.

**Kleomenes III.** (, iný prepis: *Kleomenés III.*) bol kráľ Sparty z kráľovskej línie rodu Agiovcov. Vládol od roku 235 pred Kr. do roku 221 pred Kr. Jeho spolukráľmi z rodu Eurypontovcov boli Eudamidas III. (241 – 228 pred Kr.), Archidamos V. (228 – 227 pred Kr.) a Eukleidas (227 – 221 pred Kr.).

Kleomenes bol synom a nástupcom Leónida II., známeho odporcu reforiem zavádzaných jeho spolukráľom Agidom. Po smrti Agida, ktorého popravili, sa Kleomenes oženil (z donútenia) s jeho vdovou Agiatis. Podľa Plutarcha sa manželia zblížili a jej oddanosť k popravenému manželovi na neho tak zapôsobila, že sa začal zaujímať o jeho úmysly a ciele a po oboznámení s nimi sa ich rozhodol uskutočniť. Pritom sa poučil z jeho chýb a postupoval ináč. Počkal na vhodnú chvíľu, kým nevypukne nejaká vojna a efori mu zveria velenie nad vojskom. Tá chvíľa prišla onedlho, keď na spartské územie vpadli vojská Achájskeho spolku vedeného Arátom.

Arátos v roku 243 pred Kr. dobyl od Makedónčanov Akrokorint a priviedol Korinťanov do Achájskeho spolku a postupne ďalšími výpravami oslobodil rad miest od tyranských vlád a makedónskych posádok. Jeho úmysel zjednotiť celý Peloponéz sa však stretol s odporom. Neverili, že mu ide o oslobodenie, ale že ho k tomu vedú mocenské ciele. Rozpútala sa vojna, v ktorej Sparťania so svojimi spojencami pod vedením kráľa Kleomena, hoci bol nepriateľ v početnej prevahe, zvíťazili.

Po víťaznom návrate Kleomenes s vojskom obsadil eforát a gerúziu a obidve tieto inštitúcie zrušil. Eforov a najhorlivejších odporcov reformy dal popraviť a ostatných poslal do vyhnanstva. Keď si upevnil moc, zvolal ľudový snem, od ktorého si svoje opatrenia schválil a už mu nič nestálo v ceste k zavedeniu reforiem. Na začiatku zrušil všetky dlhy a skonfiškoval pôdu, ktorú rozdelil rovnakým dielom medzi bezzemkov. Potom do zoznamu nových občanov zapísal niekoľko tisíc perioikov a tiež im pridelil pôdu. Týmito opatreniami chcel obnoviť počet plnoprávnych spartských občanov a tým aj bojaschopnosť Sparty. Ďalšie reformy mali za cieľ obnovu starého poriadku v Sparte podľa Lykurgovej ústavy. K tomu sa však už nedostal. Arátos sa spojil s Makedóniou a Antigonos III. na čele štyridsaťtisícového vojska vtrhol po viacerých bitkách proti Kleomenovi do Sparty. Tu pri Sellasii v roku 221 pred Kr. utrpeli Sparťania drvivú porážku. Antigonos a Arátos boli prví víťazi v dejinách, ktorí vstúpili do Sparty.

Kleomenovi sa podarilo utiecť do Egypta, kde našiel útočisko u Ptolemaia III., ktorý ho počas vojny ako nepriateľ Makedóne finančne podporoval. V tom istom roku Ptolemaios III. zomrel a jeho následníkom sa stal jeho syn Ptolemaios IV. známy svojou krutosťou a nerestným životom. Ten podozrieval Kleomena, že proti nemu chystá sprisahanie a uväznil ho. Kleomenovi sa z väzenia podarilo utiecť a z pomsty zorganizoval v Alexandrii povstanie, ktoré však bolo rýchlo potlačené a Kleomenes v bezvýchodiskovej situácii spáchal samovraždu.

## Externé odkazy
* Kleomenés III. In: 

## Zdroje
* Plutarchos, *Plutarchovy Životopisy*, Melantrich, Praha 1940
* 

Kategória:Vládcovia Sparty
Kategória:Obete samovrážd
Parnas (Raffael)

**Parnas** (tal. *Parnaso*) je názov fresky namaľovanej v rokoch 1509 - 1511 talianskym renesančným umelcom Raffaelom Santim.

Freska vznikla ako súčasť výmaľby miestnosti zvanej *Stanza della Segnatura* v Apoštolskom paláci vo Vatikáne, ktorou umelca poveril pápež Július II.

## Námet a ikonografia

Dielo svojim námetom vychádza zo starogréckej mytológie, podľa ktorej bývalo pohorie Parnas domovom boha Apollóna a múz. 

Grécky Parnas bol tak ako Vatikánsky pahorok, kde sa v antických dobách nachádzala Apollónova svätyňa, zasvätený umeniu. Toto spojenie antiky a súčasnosti bolo zdôraznené oknom v miestnosti, zakomponovaným do fresky, ktorým sa otvára pohľad na Belvederské nádvorie s antickými sochami.

Podľa starogréckej filozofie existovali tri hlavné kategórie ľudského ducha: Pravda, Dobro a Krása. Ich výtvarným stvárnením na stenách v tejto miestnosti Raffael zanechal trvalý odkaz svojho umeleckého majstrovstva.

Kým fresky *[[Aténska škola]]* a ''Dišputa o Najsvätejšej sviatosti'' predstavujú Pravdu racionálnu a Pravdu nadprirodzenú, ''Cnosti teologické'' sú vyjadrením Dobra, zobrazenie Krásy predstavuje maľba *Parnas*. Raffael si zvolil obraz muzicírujúceho Apollóna na vrchu porastenom vavrínovými stromami, v obklopení múz a slávnych antických i súčasných básnikov. 

Každá z postáv je identifikovateľná. Zo známejších osobností tu nachádzame v ľavej časti slepého básnika Homéra, recitujúceho zo svojich básní, po bokoch ktorého stoja Dante Alighieri (vľavo) a Vergílius (vpravo). Vľavo dolu sa o rám okna opiera Sapfó dívajúca sa na štvoricu mužov stojacich pri vavrínovom strome - zľava je to Alkaios, potom Corinna, Petrarca a Anakreón. V pravom dolnom rohu diskutuje trojica mužov: sediaci Horatius, nad ktorým stoja Ovidius (vľavo) a Sannazzaro.

## Odkaz diela

V stvárnení starovekých a súčasných básnikov spolu s mytologickými múzami tkvie ideologické posolstvo diela, ktorým bolo poukázanie na inšpirujúci odkaz antického sveta pre súčasnosť. Okrem toho freska vyznievala ako chválospev na pápeža Júliusa II., veľkého podporovateľa umení, ktorý v očiach renesančných umelcov bol oslavovaný ako nový Apollón a jeho éra ako nový zlatý vek poézie a umenia vôbec. 

## Galéria postáv


Obrázok:Raffael 075.jpg|Dante Alighieri, Homér a Vergílius
Obrázok:Raphaël - Le Parnasse (détail Sappho).jpg|Zľava Alkaios, Corinna, Petrarca, Anakreón a Sapfó
Obrázok:Raffael 073.jpg|Zhora zľava Statius, Tália, Kleio, Euterpa, sediaca Kalliopa


## Iné projekty

## Pozri aj

* Raffaelove siene

## Zdroje

* B. Hitzen-Bohlen, *Řím - umění a architektura*, Slovart, Praha, 2008, ISBN 978-80-7391-061-7
* kol. autorov, *Muzea Watykanu*, Arkady, Warszawa, 1983, ISBN 83-213-3144-0

Kategória:Raffael
Kategória:Renesančné výtvarné umenie
Kategória:Vatikánske múzeá
Kategória:Apoštolský palác
Kategória:Fresky
Feidias

**Feidias** alebo **Feidiás** (sa narodil cca 480 pred Kr., Aténach v olympií a zomrel cca 430 pred Kr., ) bol starogrécky sochár, architekt a maliar. Je považovaný za jedného z najvýznamnejších sochárov v dejinách. Jeho najznámejším dielom je jeden zo siedmich divov starovekého sveta – Diova socha v Olympii. Významne sa podieľal aj na výstavbe aténskeho chrámu Partenón. 

## Dielo
Do súčasnosti sa nezachovalo žiadne dielo, ktorého autorstvo by sa dalo s istotou priznať výlučne Feidiovi. Niektoré diela poznáme len z opisov, rímskych kópií a iných vyobrazení.

* *[[Apolón Parnopios]]* (Apolón, hubiteľ kobyliek) – bronzová socha, umiestnená na aténskej Akropole. Zachovali sa početné rímske kópie.
* *[[Xanthippos]] a [[Anakreón]]* – zo súsošia poznáme rímske kópie postavy básnika Anakreóna.
* *[[Aténa Promachos]]*  (Aténa, bojujúca v prvých radoch; asi 456 pred Kr.) – bola kolosálna, asi 9 metrov vysoká bronzová socha Atény na mramorovom podstavci. Bola umiestnená na aténskej Akropole, medzi Propylajami a Partenónom. Jej podoba je známa z opisov, zobrazení na minciach, údajnej drobnej kópie a torza ďalšej zmenšenej kópie.
* *[[Aténa Lemnia]]* (Lemnoská Aténa; 450 – 440 pred Kr.) – bronzová socha, ktorú na Akropolu venovali Aténčania žijúci na ostrove Lemnos. Identita údajných rímskych kópií je neistá.
* *[[Eleusínsky reliéf]]* – nízky mramorový reliéf vznikol vo Feidiovej dielni, jeho účasť prinajmenšom na návrhu je istá. Zobrazuje bohyňu Demeter a jej dcéru Persefonu, medzi ktorými stojí mladý Triptolemos. Originál.
* *[[Aténa Parthenos]]* (Aténa Panna; začiatok práce po r. 447, dokončenie 439 alebo 438 pred Kr.) –  vysoká chryselefantínová (zlatom a slonovinou pokrytá) kultová socha bohyne, určená do chrámu Partenón. V ľavej ruke Aténa držala štít s priemerom . Podoba sochy sa zachovala v zmenšených rímskych kópiách.
* Sochárska výzdoba Partenónu (447 – 438 pred Kr., dokončovacie práce do r. 432 pred Kr.) – mramorové reliéfy a sochy: 92 reliéfnych metóp, reliéfny vlys, sochy z východného a západného štítu. Čiastočne zachované originály.
* *[[Diova socha v Olympii|Zeus v Olympii]]* (pred r. 433 pred Kr.) – asi  vysoká chryselefantínová kultová socha boha, určená pre jeho chrám v Olympii. Patrí medzi sedem divov starovekého sveta. Zachovali sa len opisy a vyobrazenie na minci.
 
## Referencie a bibliografia

 
## Pozri aj
* Partenón

## Iné projekty

Kategória:Architekti starovekého Grécka
Kategória:Sochári starovekého Grécka
Kategória:Maliari starovekého Grécka
Kategória:Osobnosti z Atén
The Blind Side

**The Blind Side** () je americká športová dráma z roku 2009, ktorú napísal a režíroval John Lee Hancock a je založená na knihe Michaela Lewisa z roku 2006 *The Blind Side: Evolution of a Game*. Hlavnou postavou je Michael Oher, ofenzívny lineman, ktorý hrá za Baltimore Ravens v NFL. Film sleduje život Ohera od jeho nedostatočnej výchovy, cez roky strávené na Wintage Christan School, jeho adopciu Seanom a Leigh Anne Tuohyovcami a jeho pozíciu ako jedného z najlepších šancí pre vysokoškolský futbal. Sandra Bullocková, ktorá stvárnila Leigh Anne Tuohyovú, získala Zlatý glóbus za najlepšiu herečku a Screen Actors Guild Award za najlepší výkon herečky v hlavnej úlohe. Takisto bola nominovaná na Academy Award za najlepšiu herečku v hlavnej úlohe.

## Obsadenie
* Sandra Bullocková ako Leigh Anne Tuohyová
* Tim McGraw ako Sean Tuohy
* Kathy Batesová ako Miss Sue
* Quinton Aaron ako Michael "Big Mike" Oher
* Lily Collins ako Collins Tuohy
* Jae Head ako Sean "S.J." Tuohy, Jr.
* Ray McKinnon ako tréner Cotton
* Kim Dickensová ako pani Boswellová
* Adriane Lenoxová ako Denise Oherová
* Catherine Dyerová ako pani Smithová

## Externé odkazy
* Oficiálna stránka filmu 
* 
* 

Kategória:Filmy z 2009
Kategória:Filmy režírované Johnom Lee Hancockom
Kategória:Filmy podľa názvu
District 9

***District 9*** je sci-fi triler z roku 2009, ktorého režisérom bol Neill Blomkamp. Scenár napísal Blomkamp a Terri Tatchell a produkoval ho Peter Jackson. Vo filme hrá Sharlto Copley rolu Wikusa Van De Merwa, afrického byrokrata, ktorý má za úlohu premiestniť rasu mimozemských stvorení, ktorú prezývajú „krevety“, z Districtu 9, vojensky stráženého slumu v Johannesburgu do internačného tábora mimo mesta. Film bol v roku 2010 nominovaný na štyri Oscary - za najlepší film, najlepší adaptovaný scenár, najlepšie vizuálne efekty a najlepší strih.

Príbeh, adaptovaný podľa krátkometrážneho filmu z réžie Blomkampa a produkovaného Copleym z roku 2005 *Alive in Joburg*, sa točí okolo tém ako xenofóbia a sociálna segregácia. Názov filmu bol inšpirovaný udalosťami, ktoré sa odohrali v Districte Six v Kapskom Meste počas éry apartheidu. Rozpočet filmu bol 30 miliónov dolárov a natáčal sa Chiawele, Soweto. Marketingová kampaň začala už na San Diego Comic-Cone v roku 2008, ale trailer sa dostal do médií v júli 2009. V Spojených štátoch bol uvedený 14. augusta 2009 a na Slovensku 1. októbra 2009.

## Obsadenie
[náhľad|200px|Sharlto Copley uvádza film na [San Diego Comic-Con International|San Diego Comic-Cone 2008]]
* Sharlto Copley ako Wikus Van der Merwe
* Robert Hobbs ako Ross Pienaar
* Jason Cope ako Christopher
* William Allen Young ako Dirk Michaels
* Kenneth Nkosi ako Thomas
* David James ako Koobus
* Venessa Haywoodová ako Tania

## Referencie

## Externé odkazy
* Oficiálna stránka filmu
* 
* 

Kategória:Filmy z 2009
Kategória:Filmy USA
Kategória:Kanadské filmy
Kategória:Novozélandské filmy
Kategória:Vedecko-fantastické filmy
Kategória:Filmy o mimozemskom živote
Kategória:Filmy podľa názvu
Teoréma pozitívnej energie

**Teoréma pozitívnej energie** (všeobecne známejšia ako **teória pozitívnej hmotnosti** v diferenciálnej geometrii) vo všeobecnej teórii relativity udáva, že za predpokladu dominantnej energetickej podmienky, hmotnosť asymptoticky plochého časopriestoru je nenegatívna; hmotnosť je nulová len pre Minkowského časopriestor.  Teoréma je porovnávacia teoréma skalárnej zakrivenosti s asymptotickými hraničnými podmienkami a zodpovedajúcim vyhlásením o geometrickej  nepružnosti.

Pôvodný dôkaz o teoréme pre ADM hmotu podali  Richard Schoen a Shing-Tung Yau v roku 1979 za použitia variačnej metódy. Edward Witten podal jednoduchší dôkaz v r. 1981 na základe použitia spinorov, k čomu sa inšpiroval teorémami pozitívnej energie v kontexte supergravitácie. Rozšírenie teorémy pre Bondiho hmotu poskytli Malcolm Ludvigsen  a James Vickers, Gary Horowitz a Malcolm Perry, ako aj Schoen a Yau.

Gary Gibbons, Stephen Hawking, Horowitz a Perry dokázali rozšírenie teorémy na asyptotický anti-de Sitter časopriestor a na Einstein–Maxwellovu teóriu. Hmotnosť asymptoticky  anti-de Sitterovho časopriestoru je nenegatívna a rovná sa vždy nule pre anti-de Sitterov časopriestor. V Einsteinovej a Maxwellovej teórii, pre časopriestor s elektrickým nábojom  Q a magnetickým nábojom P, hmotnosť časopriestoru spĺňa

:M \geq \sqrt{Q^2 + P^2},

s rovnosťou pre Majumdar-Papapetrouove riešenia (extrémna čierna diera).

V r. 1984 Schoen použil teorému pozitívnej hmotnosti vo svojej práci, ktorá zakončila riešenia Yamabeovho problému. Teoréma pozitívnej energie bola použitá aj Hubertom Brayom v jeho dôkaze Riemannian-Penroseho nerovnosti.

## Referencie

* R. Schoen and S.-T. Yau, "On the positive mass conjecture in general relativity", *Commun. Math. Phys.* **65**, 45 (1979).
* R. Schoen and S.-T. Yau, "Proof of the positive mass theorem. II", *Commun. Math. Phys.* **79**, 231 (1981).
* E. Witten, "A new proof of the positive energy theorem", *Commun. Math. Phys.* **80**, 381 (1981).
* M. Ludvigsen and J. A. G. Vickers, "The positivity of the Bondi mass", ''J. Phys. A'' '''14''', L389 (1981).
* G. T. Horowitz and M. J. Perry, "Gravitational mass cannot become negative", ''Phys. Rev. Lett.'' '''48''', 371 (1982).
* R. Schoen and S. T. Yau, "Proof that the Bondi mass is positive", ''Phys. Rev. Lett.'' '''48''', 369 (1982).
* G. W. Gibbons, S. W. Hawking, G. T. Horowitz and M. J. Perry, "Positive mass theorems for black holes", *Commun. Math. Phys.* **88**, 295 (1983).

## Zdroj
* 

Kategória:Matematické metódy všeobecnej teórie relativity
Kategória:Teorémy vo všeobecnej teórii relativity
Dišputa svätej Kataríny Alexandrijskej pred cisárom Maxentiom

**Dišputa svätej Kataríny Alexandrijskej pred cisárom Maxentiom** (tal. *Disputa di Santa Caterina d'Alessandria davanti all'imperatore Maxentius*) je názov fresky talianskeho renesančného maliara Pinturicchia z rokov 1492 - 1495.

Monumentálna maľba, nachádzajúca sa v Borgiovych apartmánoch (*Appartamenti Borgia*) v sieni zvanej *Sala dei Santi* (Svätá sála), bola Pinturicchiom namaľovaná na príkaz pápeža Alexandra VI. Freska svojím námetom zapadá do celkovej schémy výzdoby Borgiovych apartmánov, ktorou bola oslava triumfu kresťanstva nad pohanstvom. 

Námetom fresky, namaľovanej v lunete miestnosti, je scéna zo života svätej Kataríny Alexandrijskej. Na pozadí Konštantínovho oblúka sa odohráva teologická dišputa medzi sväticou a na tróne sediacim cisárom Maxentiom. Cisár dal predvolať päťdesiat učených pohanských filozofov, aby vyvrátili vieru svätej Kataríny.

Kataríne sa však podarilo pred filozofmi svoju vieru obhájiť a presvedčiť ich aby sa obrátili na kresťanstvo. Cisár dal okamžite všetkých učencov popraviť. Napriek Kataríninmu víťazstvu bola i ona napokon mučená a popravená. Podľa legendy sa tak malo stať v roku 307 a Katarína mala byť usmrtená v kolese, ktoré sa však zlomilo a tak bola sťatá.

Okrem svätej Kataríny, ktorá má na freske portrétne rysy dcéry Alexandra VI. Lucrezie, Pinturicchio tu zobrazil portréty viacerých súčasníkov - zo známejších tu nachádzame napr. architekta niekoľkých miestností Apoštolského paláca Antonia da Sangallu ml. ale i podobizeň samotného umelca.

Freska pôsobí slávnostným dojmom, ktorý autor docielil napr. i použitím zlatej farby.

## Zdroj

* Ch. Stukenbrock, B. Topper, *1000 mistrovských děl evropského malířství 1300 - 1850*, Slovart, Praha, 2008, ISBN 978-80-7391-129-4

Kategória:Obrazy Pinturicchia
Kategória:Renesančné výtvarné umenie
Kategória:Apoštolský palác
Kategória:Vatikánske múzeá
Kategória:Fresky
Percival Lowell

**Percival Lowell** (* 13. marec 1855, Boston, Massachusetts, USA – † 12. november 1916, Flagstaff, Arizona) bol americký podnikateľ, matematik, astronóm a diplomat. Od roku 1894 sa intenzívne venoval štúdiu Marsu a snažil sa preukázať umelý pôvod marsovských vodných kanálov. Vďaka svojím výpočtom predpovedal aj existenciu Pluta, ktoré bolo objavené 14 rokov po jeho smrti.

## Životopis
Narodil sa v Bostone v rodine obchodníka s bavlnou. Jeho bratom bol Abbott Lawrence Lowell, neskorší rektor Harvardovej univerzity, sestra Amy bola poetka a kritička.

V roku 1876 dokončil Percival Lowell štúdium matematiky na Harvarde a začal sa venovať obchodu. V roku 1883 odišiel na Ďaleký východ, kde prežil asi 10 rokov. Počas svojho pobytu sa zaujímal predovšetkým o japonské náboženstvo a kultúru, o ktorej napísal aj niekoľko kníh (napr. *Noto*, *Occult Japan* alebo *The Soul of the Far East*).

V polovici januára roku 1894 začal spoločne s astronómom Williamom H. Pickeringom budovať observatórium v arizonskom meste Flagstaff, kde mal v úmysle pozorovať Mars. Lowellov záujem o Mars vyvolala najmä kniha Camilla Flammariona *La planète Mars*, ktorú dostal v roku 1893 ako vianočný darček. Lowell študoval predovšetkým domnelé marsovské kanály, ktoré pozoroval už v roku 1877 taliansky astronóm Giovanni Schiaparelli.

Posledných 23 rokov svojho života sa venoval Lowell práve astronómii a observatóriu, ktoré je v súčasnosti pomenované po ňom. Stalo sa jedným z najvýznamnejších v USA. 
Percival Lowell zomrel novembra 1916 a je pochovaný blízko svojho observatória.

## Lowell a jeho astronomická dráha
thumb|Percival Lowell a jeho 61 centimetrový ďalekohľad

Od roku 1894 sa Lowell venoval intenzívnemu pozorovaniu Merkúra, Venuše a predovšetkým Marsu. Jeho hvezdáreň vo Flagstaffe ležala asi vo výške , preto mal pre pozorovanie výborné podmienky. Observatórium bolo najprv vybavené 30 centimetrovým, neskôr 61 centimetrovým ďalekohľadom od slávneho optika Alvana Clarka.
 
Lowell však nerealizoval všetky svoje pozorovania iba vo svojej hvezdárni, ale usporiadal aj niekoľko astronomických expedícií – napr. v roku 1900 do Líbye alebo v roku 1907 do Čile.

O svojich výskumoch Marsu napísal Lowell tri knihy- *Mars* (1895), *Mars and its Canals* (Mars a jeho kanály, 1907) a* Mars as the Abode of Life* (Mars ako domov života, 1908). Tieto knihy boli veľmi čitateľné a vďaka nim sa Lowellovi podarilo spopularizovať svoje myšlienky o obývanom Marse. V roku 1909 však Eugène M. Antoniadi, francúzsky astronóm gréckeho pôvodu, vyvrátil teóriu o umelých kanáloch na Marse a svojimi pozorovaniami dokázal, že tieto kanály boli len optický klam.

Od roku 1909 sa Lowell dvakrát pokúšal nájsť záhadnú Planétu X za Neptúnom, ale neúspešne. Pluto, ktoré bolo zrejme touto Planétou X, objavil až v roku 1930 Clyde Tombaugh práve na Lowellovej hvezdárni.

## Referencie


## Externé odkazy
* Lowell Observatory

## Zdroj

Kategória:Astronómovia USA
Kategória:Matematici USA
Kategória:Podnikatelia USA
Kategória:Diplomati USA
Kategória:Osobnosti z Bostonu (Massachusetts)
Kategória:Absolventi Harvard University
Markus (pápež)

Svätý **Markus** († 7. október 336) bol 34. pápežom katolíckej cirkvi. Jeho pontifikát trval iba osem mesiacov a 20 dní, od 18. januára 336 do 7. októbra toho istého roka.

Jeho dátum narodenia nie je známy. Podľa *Liber pontificalis* sa narodil v Ríme a jeho otec sa volal Priscus. Na pápežský stolec nastúpil po smrti pápeža Silvestra I. Patril zrejme k najbližším spolupracovníkom nielen zosnulého pápeža, ale aj jeho predchodcu Melchiadesa, lebo zrejme jemu je adresovaný list, ktorým v roku 313 cisár Konštantín Veľký inicioval zvolanie biskupského snemu na riešenie otázky donatistov.

O činoch tohto pápeža nie je veľa správ. Jednak je to určite spôsobené krátkosťou pontifikátu a jednak hlavné udalosti cirkvi v tej dobe bolo riešiť dôsledky Nicejského koncilu, najmä odsúdenie ariánstva. Za jeho pôsobenia bol významný alexandrijský patriarcha Atanázius (296 – 373), ktorý bol poslaný z Alexandrie do vyhnanstva v Trevíre a naopak ariánskymi kresťanmi bol z biskupskej stolice zosadený Marcel z Ancyry a mnoho ďalších predstaviteľov kresťanov, ktorí prijali vyznanie viery z Nice.

Podľa oficiálnych dejín cirkvi udelil biskupom v Ostii *pallium* (pás z bielej ovčej vlny, vyzdobený čiernymi krížikmi, ktorý sa udeľuje arcibiskupom – metropolitom) a výhradné právo svätiť rímskeho biskupa. Ustanovil, že pri každej svätej omši sa číta vyznanie viery z Nice. Historické pramene tiež nasvedčujú tomu, že za pápeža Marka sa začali zostavovať *Depositio episcoporum* a *Depositio martyrum*, prvé zoznamy rímskych biskupov a mučeníkov.

Podľa *Liber Pontificalis* nechal postaviť v Ríme dva kostoly. Jedným z nich je kostol sv. Marka, ktorý je dnes súčasťou Palazzo di Venezia (Benátsky palác) a druhý mimo mesta, na cintoríne sv. Balbíny medzi Via Ardeatine a Via Appia. Pozemok aj vybavenie kostolov dostal Marek darom od cisára Konštantína.

Zomrel 7. októbra 336 a bol pochovaný v kostole na cintoríne sv. Balbíny, ktorý sám postavil. Jeho hrobku objavil v roku 1867 taliansky archeológ De Rossi. Podľa *Liber pontificalis* však jeho pozostatky boli prenesené do rímskej baziliky sv. Marka.

Medzi starovekými rukopismi sa nachádza oslavná báseň, ktorú zložil pápež Damazus I. (366 – 384) údajne na počesť svätého Marka. Báseň je však písaná natoľko všeobecne, že dedikáciu nemožno potvrdiť.

Pamiatku svätého Marka uctieva katolícka cirkev v deň jeho úmrtia 7. októbra.

## Iné projekty

## Zdroje
* Dejiny pápežov
* Katolícka encyklopédia 
* Isidor Vodruška: *Životopisy svatých v pořadí dějin církevních*. Ladislav Kuncíř, Praha 1930

Kategória:Úmrtia v 336
Kategória:Talianski pápeži
Kategória:Katolícki svätci majúci sviatok 7. októbra
Zagori

**Zagori** (gr. Ζαγόρι) je historické územie na severe Grécka v kraji Epirus blízko hranice s Albánskom. Oblasť bola dôležité obchodné centrum Grékov počas tureckej doby. Zagori tvorí 45 dedín, známe ako *Zagorochoria* (teda *dediny Zagori*). Najznámejšie sú Tsepelovo, Ano Pedina, Vitsa, Iliochori, Kapesovo, Skamneli, Monodendri či Leptokaria. Je to prevažne hornaté územie s nádhernou zelenou prírodou a skalami, nachádza sa tu aj národný park Vikos-Aoos. Žije tu 6000 obyvateľov.

## Meno
Meno Zagori je pôvodom slovanské, označuje územie za horami. V staroveku sa územie nazývalo gréckym menom Παροραία (*Paroraia*), čo v preklade do slovančiny znamená *Zagori*, po slovensky Záhorie.  

## História

Na území Paroraia žil v staroveku starogrécky kmeň Epirótov - Tymfaenov a Molosov. Územie patrilo do kráľovstva Molosov. Molosi bol bojovný severogrécky kmeň, pochádzala odtiaľto Olympias, matka Alexandra Veľkého a tiež kráľ Pyrrhos Epirský, známy z bojov s Rimanmi.
Od 2. storočia územie patrilo Rímskej ríši, od 4. storočia Byzantskej ríši. V 6. stor. sa tu usadili Slovania, ktorí preložili pôvodné grécke meno *Paroraia* na slovanské *Zagori*. Slovania však netvorili väčšinu miestneho obyvateľstva a po ich podrobení Byzanciou v 9. stor. sa s Grékmi pomiešali. Od roku 1430 patrí Zagori Turkom. V tej dobe tu bolo iba 14 dedín, počas nasledujúcej prosperity tu vznikli ďalšie. Zagorčania vychádzali dobre s Turkami, preto im bola udelená autonómia. Zagorčania vytvorili svoj vlastný, autonómny štát známy ako *Kinon Zagorision* (Κοινόν Ζαγορισίων), teda Spolok Zagorčanov. Na čele spolku bola rada starších, nazývaná ako *Dimogerontia*, ktorej predsedal *Vekylis*. Hlavné mesto bolo Tsepelovo. Zagori malo aj svoje vojsko, nazývané *Spachides*. Vďaka tejto autonómií územie bohatlo a patrilo k najbohatším územiam Grécka. Obyvatelia sa venovali podnikateľským aktivitám. Zagorskí Gréci boli výborní obchodníci, ktorí obchodovali po celej Európe. V 18. storočí tu vznikli grécke školy. Zo Zagori pochádzali aj mnohí významní konštantinopolskí grécki šlachtici - Fanarioti. V tejto dobe sa tu asi usadili grécki Sarakacani, nomádski pastieri z Agrafy. V 19. stor., počas Gréckej vojny za nezávislosť, sa Zagori postavilo proti Turkom. Armáda Aliho Pašu napadla Zagori. Proti tureckému vojsku sa postavili *spachides*, na čele ktorých stál Alexis Noutsos. Grékov však bolo menej, a tak ich Turci porazili. 

Územie Epiru sa nestalo súčasťou Grécka po jeho oslobodení a Zagori definitívne stratilo svoje výnimočné postavenie, ktoré mu Turci odobrali za povstanie. V roku 1919 bolo Zagori oslobodené a pričlenené ku Grécku. V priebehu 20. storočia sa väčšina obyvateľov vysťahovala do väčších miest. Zo Zagori pochádza aj známy americký režisér a herec gréckeho pôvodu John Cassavates a grécka herečka Marika Kotopouli. Zagorský pôvod má aj jeden z najznámejších gréckych hudobných skladateľov 20 stor. Vassilis Tsitsanis. 

Kategória:Geografia Grécka
Beşiktaş JK

**Beşiktaş** je turecký športový klub, založený v roku 1903. Klub má viacero oddielov: futbal, basketbal, volejbal, hádzaná, atletika, box, zápasenie, šach, gymnastika, veslovanie, stolný tenis a paralympijské športy.

Jeho futbalový tím v súčasnosti hráva tureckú najvyššiu súťaž - Turkcell Süper Lig. Jeho domácim štadiónom je štadión İnönü, ktorý má kapacitu 32 145 divákov.

## Pozri aj
* Beşiktaş JK Istanbul (hádzaná)

## Iné projekty

## Externé odkazy
* Oficiálna stránka klubu  

## Zdroj


Kategória:Turecké futbalové kluby
Kategória:Turecké športové kluby
Kategória:Šport v Istanbule
Kategória:Futbalové kluby založené v 1903
Peyton Manning

**Peyton Williams Manning** (* 24. marec 1976, New Orleans, Louisiana) je bývalý americký futbalista a dvojnásobný Super Bowl šampion ktorý hrával na pozícii quarterbacka. V americkej profesionálnej lige National Football League (NFL) bol členom mužstva Denver Broncos od roku 2012. Predtým pôsobil v mužstve Indianapolis Colts, kde sa v roku 2004 so zmluvou na 99,2 milióna amerických dolárov stal jedným z najlepšie platených hráčov v histórii NFL.

Peyton Manning je syn bývalého quarterbacka New Orleans Saints Archieho Manninga a starší brat  quarterbacka New York Giants Eliho Manninga. Jeho kariéra začala počas jeho pôsobenia na univerzite v Tennessee. V roku 1998 bol povolaný do tímu Indianapolis Colts. Vo svojej prvej sezóne v Indianapolise hodil celkom 26 touchdownov v dĺžke 3739 yardov a získal tak hneď dve nováčikovské rekordy.

V sezóne 2009/10 bol Manning zvolený štvrtýkrát najužitočnejším hráčom ligy, čo sa mu podarilo ako jedinému v celej histórii NFL.

## Iné projekty

## Zdroj

Kategória:Hráči amerického futbalu USA
Kategória:Osobnosti z New Orleansu
Smrť čaká všade

***Smrť čaká všade*** (v origináli *The Hurt Locker*) je americký vojnový triler z roku 2009 od režisérky Kathryn Bigelowovovej. Je to jeden z kriticky najlepšie oceňovaných filmov roku 2009 a vyhral mnohé ceny viacerých organizácií, festivalov a skupín. Film sleduje jednotku americkej armády poverenej odstraňovaním bômb (anglicky *Explosive Ordnance Disposal* - EOD) počas vojny v Iraku.

Príbeh napísal Mark Boal, nezávislý spisovateľ, ktorý slúžil v podobnom oddieli. Vo filme účinkujú Jeremy Renner, Anthony Mackie a Brian Geraghty ako príslušníci jednotky EOD v Iraku a vo filme je zobrazená ich misia, hrozba vzbury a napätie, ktoré sa medzi nimi vyvíja.

Film bol nakrúcaný na Blízkom východe, konkrétnejšie v Jordánsku niekoľko kilometrov od irackých hraníc. Do kín sa film dostal do amerických kín 26. júna 2009, v slovenských kinách nebol uvedený. Premiéru mal na 65. benátskom filmovom festivale na konci roku 2008.

## Dej

Film otvára citát z knihy *Vojna je sila, ktorá nám dáva zmysel* vojnového korešpondenta *[[The New York Times]]* Chrisa Hedgesa „Vzrušenie z boja býva smrteľne návykové, pretože vojna je droga“. Seržant William James (Jeremy Renner) sa stáva veliteľom tímu pyrotechnikov, keďže bývalý veliteľ zahynul pri explózii v Bagdade. Spolupracuje tu so seržantom J. T. Sanbornom (Anthony Mackie) a so špecialistom Owenom Eldridgeom (Brian Geraghty), ktorých cenné rady počúva cez vysielačku pri skúmaní a zneškodňovaní objavených výbušnín. Tí zo svojho nového veliaceho dôstojníka nie sú príliš nadšení, nakoľko hneď pri prvej spoločnej misii odmietne využiť diaľkovo ovládané pyrotechnické roboty a trvá na osobnom prieskume podozrivého nálezu. Zatiaľ čo okolitý svet prepadá chaosu, Sanborn a Eldridge pomaly odhaľujú veliteľovu pravú tvár spôsobom, ktorý ich všetkých navždy zmení.

## Obsadenie
* Jeremy Renner ako seržant William James
* Anthony Mackie ako seržant J. T. Sanborn
* Brian Geraghty ako špecialista Owen Eldridge
* Christian Camargo ako podplukovník John Cambridge
* Guy Pearce ako seržant Matt Thompson
* Ralph Fiennes ako vedúci tímu
* David Morse ako plukovník Reed
* Evangeline Lillyová ako Connie Jamesová
* Christopher Sayegh ako Beckham

## Referencie

## Externé odkazy
* Oficiálna stránka filmu
* 
* 

Kategória:Filmy z 2009
Kategória:Vojnové filmy
Kategória:Filmy podľa názvu
Dusík (priezvisko)

**Dusík** je slovenské a české priezvisko. Na Slovensku je najčastejšie v obci Boleráz (okres Trnava), Trnave a Bratislave. V Česku je najrozšírenejšie v mestách Třebíč, Brno a Praha.

## Známi nositelia
Pozri v článku Dusík (rozlišovacia stránka).

Kategória:České priezviská
Kategória:Slovenské priezviská
Kategória:Priezviská v Česku
Kategória:Priezviská na Slovensku
Christoph Waltz

**Christoph Waltz** (* 4. október 1956, Viedeň, Rakúsko) je rakúsky herec.

## Životopis
Narodil sa vo Viedni. Jeho rodičia Johannes Waltz a Elisabeth Urbancic boli scénickí návrhári. Jeho starí rodičia boli herci a jeho praprarodičia tiež pracovali v divadle. Vyštudoval herectvo na Max Reinhardt Seminar vo Viedni a na Lee Strasberg Theatre and Film Institute v New Yorku. Svoju kariéru odštartoval ako divadelný herec a hral v takých divadlách ako v Schauspielhaus Zürich, Viedenskom Burgtheateri alebo na Salzburskom festivale.

Potom bol často obsadzovaný v televíznych produkciách a v roku 2000 režíroval svoj prvý televízny film *Wenn man sich traut*. Vo vojnovom filme  Quentina Tarantina *[[Nehanební bastardi]]* stvárnil Waltz Hansa Landu, neslávne presláveného fajčiara cigár, ktorého prezývali "lovcom Židov". Za túto úlohu dostal cenu za Najlepšieho herca na  Filmovom festivale v Cannes v roku 2009 ako aj Oskara v kategórii Najlepší herec vo vedľajšej úlohe. Táto filmová úloha bola kladne prijatá kritikmi aj členmi poroty.

Za svoju úlohu v Tarantinovom filme Divoký Django (Django Unchained) získal znova Oscara za najlepší mužský výkon vo vedľajšej úlohe v roku 2013.

Waltz hovorí plynule nemecky, francúzsky a anglicky. Je druhýkrát ženatý a má 4 deti (3 z prvého manželstva a 1 z druhého). Žil v Londýne a od roku 2013 pendluje medzi Berlínom a Los Angeles. Jeden z jeho synov sa stal rabínom v Izraeli.

## Externé odkazy
* Christoph Waltz na IMDb 

## Zdroj

Kategória:Rakúski divadelní herci
Kategória:Rakúski filmoví herci
Kategória:Rakúski televízni herci
Kategória:Držitelia Oscara za najlepší mužský herecký výkon vo vedľajšej úlohe
Kategória:Držitelia ceny BAFTA za najlepšieho herca vo vedľajšej úlohe
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Držitelia ceny Satellite Award
Kategória:Držitelia Screen Actors Guild Award
Kategória:Herci, ktorí hrali Bondových darebákov
Kategória:Absolventi Lee Strasberg Theatre and Film Institute
Kategória:Osobnosti z Viedne
Majstrovstvá klubov FIFA 2007 – Zostavy

Zostava tímov zúčastnených na majstrovstiev klubov FIFA 2007, ktoré sa uskutočnili od 7. do 16. decembra 2007 v Japonsku. Celkovo sa zúčastnilo 161 hráčov zo 7 tímov.

## [[Boca Juniors]]
Tréner:  Miguel Angel Russo

## [[A.C. Milan]]
Tréner:  Carlo Ancelotti

## [[Étoile Sportive du Sahel|Étoile du Sahel]]
Tréner:  Bertrand Marchand

## [[C.F. Pachuca|Pachuca]]
Tréner:  Enrique Meza

## [[Urawa Red Diamonds]]
Tréner:  Holger Osieck

## [[Sepahan F.C.|Sepahan]]
Tréner:  Luka Bonačić

## [[Waitakere United]]
Tréner:  Chris Milicich
Lyman Spitzer

**Lyman Strong Spitzer, ml.** (* 26. jún 1914, Toledo  Ohio, USA – † 31. marec 1997, Princeton, New Jersey) bol americký teoretický fyzik.

Vyštudoval internátnu strednú školu *Phillips Academy*, štúdium dokončil v roku 1931. Titul BA získal na Yale University roku 1935 a titul Ph.D. na Princeton University v roku 1938. Bol jedným z kľúčových fyzikov, ktorí pomohli objasniť fyziku plazmy a  vlastnosti interstelárneho média. Bol zakladateľom Princeton Plasma Physics Laboratory. Už v roku 1946 vytvoril koncept budúceho Hubblovho vesmírneho teleskopu. Zomrel v roku 1997 – na jeho počesť bol po ňom pomenovaný Spitzerov vesmírny ďalekohľad.

## Získané ocenenia
**Ceny**
* Henry Norris Russell Lectureship – 1953
* Bruce Medal – 1973
* Henry Draper Medal – 1974
* James Clerk Maxwell Prize for Plasma Physics – 1975 
* Gold Medal of the Royal Astronomical Society – 1978
* National Medal of Science – 1979 
* Crafoord Prize – 1985
**Po ňom pomenované:**
* Asteroid 2160 Spitzer
* Spitzerov vesmírny ďalekohľad

## Externé odkazy
*Biografia Lymana Spitzera na stránkach NASA 
*Papers by Lyman Spitzer at the Princeton University Library 

## Zdroj

Kategória:Astronómovia USA
Kategória:Fyzici USA
Kategória:Absolventi Princeton University
Kategória:Osobnosti z Toleda (Ohio)
Henry Draper Medal

**Henry Draper Medal** bola ustanovená vdovou Henryho Drapera, a je udeľovaná National Academy of Sciences v USA za príspevok pri výskume astrofyziky.
Túto cenu obdržali:

## Zdroje

## Externé odkazy
* Oficiálne stránky National Academy of Sciences

Kategória:Vedecké ocenenia
Venera-14

**Venera 14** (), bola sovietska planetárna sonda, ktorá v rámci programu Venera skúmala planétu Venušu. Let sa uskutočnil v roku 1981 a bol katalogizovaný v COSPAR pod označením 1981 – 110.

## Priebeh misie
Ako bolo vtedy obvyklé, na cestu k Venuši vypravili Sovieti dve identické sondy, Veneru 13 a Veneru 14. Štartovali krátko po sebe v rozmedzí piatich dní a vďaka tomu, že obe svoju úlohu splnili v takmer zhodnom čase, ich výsledky sa dobre dopĺňali.

Sondu Veneru 14 vyniesla do vesmíru raketa Proton-K/D-1 z kozmodrómu Bajkonúr (rampa PU-200P) 4. novembra 1981. Po štyroch mesiacoch letu sa od nej oddelilo 5. marca 1982 pristávacie puzdro a zatiaľ čo nosná sonda pokračovala po prelete okolo planéty ďalej na heliocentrickú dráhu, puzdro (pristávací modul) sa dostalo na povrch Venuše v oblasti *[[Phoebe Regio]]*, asi  od miesta pristátia Venery 13. Počas letu atmosférou boli prevádzané jej merania. Na povrchu puzdro s pomocou mechanickej vŕtačky dokázalo odobrať vzorky horniny a dostať ich do hermeticky uzavrenej komory. V nej bola teplota 30 stupňov, tlak 5 atmosfér a fluorescenčný spektrometer, ním sa vzorky horniny skúmali. Bol nájdený hlavne urán a draslík. Namerané údaje boli prenášané cez prelietavajúcu sondu po dobu 57 minút na Zem. Sonda aj odoslala k Zemi farebné snímky Venuše z oblasti pristátia. Po hodine puzdro obrovský tlak a teplotu nevydržalo a prestalo pracovať.

## Konštrukcia
Hmotnosť sondy je, vrátane dvoch pomocných rakiet a paliva, . Samotná sonda s označením 1981-110A mala , pomocné rakety boli označené 110B a 110C, pristávacie puzdro s hmotnosťou  katalogizované ako 1981-110D.

## Externé odkazy
* http://www.lib.cas.cz/space.40/1981/INDEX1.HTM
* http://www.ian.cz/detart_fr.php?id=1563 

## Zdroj

* 

Kategória:Program Venera
Kategória:Zaniknuté sondy
Kategória:Kozmonautika v 1981
Kategória:Kozmonautika v 1982
Kategória:Úspešné sondy
Ghost Ranch

**Ghost Ranch** (*Ranč duchov*) je rezervácia a vzdelávacie centrum o rozlohe 85 km² (21 000 akrov), ležiace v Novom Mexiku (USA). Súčasťou tejto oblasti je aj svetovo známa paleontologická lokalita, na ktorej boli objavené pozostatky mnohých známych triasových dinosaurov. 

Prvé vykopávky tu prebiehali už od roku 1885; najznámejším objavom však bolo odkrytie viac než tisíc kostier malého dravého dinosaura rodu *[[Coelophysis]]* v roku 1947. Vďaka tomuto objavu patrí spomínaný rod k najlepšie preskúmaným dinosaurom. Objaviteľom bol slávny americký paleontológ Edwin H. Colbert. V roku 2007 boli v tunajšej Hayden Quarry objavené fosílie jedného z primitívnych dinosauromorfov druhu *[[Dromomeron]] romeri*.

## Iné projekty

## Zdroj
* 

Kategória:Paleontologické lokality v USA
Kategória:Geografia Nového Mexika
Umelý ostrov

[thumb|Umelý ostrov [Palm Islands|Jumeirah z vesmíru]]
**Umelý ostrov** je ostrov, ktorý nebol vytvorený prírodou, ale následkom ľudského zásahu. Umelé ostrovy bývajú často vytvárané na už existujúcich koralových útesoch alebo ako spojenie niekoľko malých prirodzených ostrovov.

## Príklady umelých ostrovov
* Ružový ostrov
* Palm Islands – polostrovy a ostrovy v Dubaji, Spojené arabské emiráty, skladajúce sa z troch veľkých polostrovov v tvare paliem a niekoľko menších súostroví, jedno z nich v tvare sveta (s názvom The World)
* Formoza – v poľskom meste Gdynia

## Pozri aj
* Palm Islands

Kategória:Ostrovy
Cmar

náhľad|badžovský cmar
**Tradičný cmar** je mliečny výrobok, ktorý vzniká ako druhotný produkt pri mútení masla. Alternatívne sa vyrába kysnutím mlieka, prípadne mlieka zmiešaného s pravým cmarom. Má mierne kyslú chuť a používa sa aj v kozmetike.

Priemerné výživové hodnoty v 100 ml: 
* energetická hodnota 152 kJ = 38 kcal
* bielkoviny 3 g
* sacharidy 3,8 g
* tuky 0,5 g

## Fotogaléria

Súbor:Buttermilk-(right)-and-Milk-(left).jpg|cmar (vpravo) zanecháva vďaka svojej väčšej hustote výraznejšiu stopu na pohári ako mlieko (vľavo)


## Pozri aj
* Srvátka

## Iné projekty

## Externé odkazy
* Domáca výroba cmaru

Kategória:Mliečne výrobky
Kategória:Kyslomliečne nápoje